རྒས་འཁོག་འདི་གཉིས་དབར་ཕན་ཚུན་བརྩེ་དུང་བཅང་སྟངས་ལ་ང་རང་ཡིད་སྨོན་ཐེངས་མང་འཆོར་མྱོང་།སྤྱིར་ན་ཁོང་གཉིས་ཀྱིས་ཞོགས་ཇ་འཐུང་བའི་དུས་དང་བསྟུན་ཕྱི་ནང་གསང་གསུམ་གྱི་གནས་སྟངས་ཐོག་བགྲོ་གླེང་ལྟ་བུ་གནང་གི་ཡོད་ལ།སྤྱིར་ན་མགོ་སེར་འདི་ཚོ་ཕལ་ཆེར་ང་ཆེ་ང་རྫིགས་ང་ལས་མི་མིན་རྐུབ་ལས་ཤ་མེད་ཟེར་མཁན་འདྲ་ངས་རྟག་པར་མཐོང་སྣང་དུ་ཡོང་གི་ཡོད་མོད།འོན་ཀྱང་རྒས་འཁོག་འདི་གཉིས་ནི་ང་ལ་འཛེམས་དོགས་ལྟ་བུ་ཁྱོན་ནས་གནང་གི་མེད་ཅིང་དེ་སྔོན་ཉིན་ལྟར་འཚོ་བའི་གོམས་གཤིས་ལྟར་རང་འཇག་གནང་སྲོལ་ཡོད།